Erħulhom issammru l-imrietel f'twibitna! Le, dat-traħħim ma jeħlisx 'l ħajjin jew 'l mejtin. Mhux bħat-tektika ta' dis-sekonda li 'ssa 'ssa qed izzikek u tiċħdek hij' u ċċanfrek biex toqgħod attent għal kull waqt f'kull mument. Ejj'iżfnu mat-tnabar tat-tniebri funebri b'dawk il-għajnejn imberrqin ħomor nar f'kull ħin. Minn Sinope ġej, Djoġene jsibuni, tabilħaqq henjin dawk li jixtarruni u jifhmuni. Ara'rħulhom issammru l-imrietel f'twibitna! Ħalluhom itambru u jħambqu l-prexxa t'iss'issa! Sadattant, se mmur nitlesta għas-sagrifiċċju, sabiex niskolpixxi sod fil-ħaġar inriffed, nifferma u ntella' bħal Menħir dat-torri dinam'ku tad-dinamite ta' l-essri. Mel'erħulhom jissammru l-imrietel f'twibitna... Kevin Saliba Novembru 2006 Mużika: Atrocity Exhibition - Joy Division
It-Tnabar tat-Tniebri Funebri